Economisti Ida-Euroopa teemalise blogi pidajad valisid selle aasta edukaimaks Ida-Euroopa riigiks Eesti, mis liitub tuleval aastal euroalaga ja vastab seega karmidele eelarvekriteeriumitele, mida suurem osa ELi riike enda kohta öelda ei saa.  «Riigile, mis vabanes räsituna ja hämmeldunult vähem kui 20 aasta eest Nõukogude Liidu võimu alt, on peaegu ainsana EL eelarvekriteeriumitele vastamine  kindel võit,» kirjutatakse lehe blogis.  Lisaks aasta riigile jagati ka teisi nö auhindu. Näiteks läks «Houdini auhind» Läti peaministrile Valdis Dombrovskisele, kes «rakendas kodumaal suurima kokkuhoiuprogrammi, mida Euroopa viimase dekaadi jooksul näinud on ning kes valiti tagasi ametisse.» USA presidendile Barack Obamale anti aga «Võlukepikese auhind» selle eest, et surus läbi NATO Poola ja Balti riikide kaitseplaanid.  Artikkel "Bouquets and brickbats" lõpeb eestikeelse sooviga: Häid jõule ja head uut aastat!